22. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Ζ. 6177 της 29 Ιουν. /17 Ιουλ.  1976 (ΦΕΚ Β΄ 937) Περί Παροχής Υγειονομικής Περιθάλψεως υπό Στρατιωτικών Νοσοκομείων εις Μέλη Οικογενειών Στρατιωτικών, ως και εις στρατιωτικούς Συνταξιούχους και Μέλη Οικογενείας των. Έχοντες υπ’ όψει: α)Τας διατάξεις του Νόμ. 154/75 (Άρθρ.6). β)Το από 5.12.75 ΦΕΕ, αποφασίζομεν: Άρθρ.1.-1.Εγκρίνομεν την παροχήν υγειονομικής περιθάλψεως υπό του 401 ΓΣΝΑ, 404 και 424 ΓΣΝΕ εις μέλη οικογενειών στρατιωτικών των Ενόπλων Δυνάμεων, εις στρατιωτικούς συνταξιούχους και εις μέλη οικογενειών των, ως αναλυτικώτερον καθορίζεται κατωτέρω και εφ’ όσον οι ανωτέρω δικαιούνται περιθάλψεως εις βάρος του Δημοσίου, ήτοι είναι κάτοχοι βιβλιαρίων νοσηλείας. 2.Η προσφυγή των δικαιούχων εις τα Στρατιωτικά Νοσοκομεία είναι προαιρετική. Άρθρ.2.-Η κατά τα ανωτέρω περίθαλψις παρέχεται: α)Υπό του 401 ΓΣΝΑ (1)Εις μέλη οικογενειών εν ενεργεία μονίμων και εθελοντών οπλιτών Στρατού Ξηράς εις συνταξιούχους μονίμους και εθελοντάς οπλίτας Στρατού Ξηράς και εις Μέλη οικογενειών των, ως εξωτερικών ασθενών υφ’ απάντων των λειτουργούντων τμημάτων και εργαστηρίων και ως εσωτερικών ασθενών δια της αναπτύξεως πτέρυγος δυναμικότητος 40 κλινών. (2)Εις μέλη οικογενειών εν ενεργεία μονίμων και εθελοντών οπλιτών Ναυτικού, Αεροπορίας και Λιμενικού Σώματος, ως και εις συνταξιούχους μονίμους και εθελοντάς οπλίτας των ανωτέρω Κλάδων και εις μέλη οικογενειών των, μόνον δια περιστατικά άτινα δεν δύναται να αντιμετωπισθώσιν εις τα Νοσοκομεία του αντιστοίχου Κλάδου (Ναυτικού, Αεροπορίας). (3)Εις μέλη οικογενειών αξιωματικών και ανθυπασπιστών Ενόπλων Δυνάμεων ως και στρατιωτικών συνταξιούχων και μελών οικογενειών των, ως: (α)Εξωτερικών Ασθενών Μόνον υπό των τμημάτων Ραδιοϊσοτόπων και Κοβαλτιοθεραπείας ή και δια περιστατικά άτινα δεν δύνανται ν’ αντιμετωπισθούν εις το ΝΙΜΤΣ. (β)Εσωτερικών Ασθενών Δι’ εξαιρετικάς περιπτώσεις, ήτοι ανάγκη νοσηλείας κατόπιν κοβαλτιοθεραπείας, ήτις δεν παρέχεται υπό του ΝΙΜΤΣ. β.Υπό 404 ΓΣΝ και 424 ΓΣΝΕ Εις μέλη οικογενειών στρατιωτικών των Ενόπλων Δυνάμεων, στρατιωτικών συνταξιούχων και μελών οικογενειών των ως εξωτερικών ή εσωτερικών ασθενών. Δυναμικότης πτερύγων νοσηλείας δια το: (1)404 ΓΣΝ 25 κλίναι (2) 424 ΓΣΝΕ 30 κλίναι Άρθρ.3.-1.Η κατά τας διατάξεις της παρούσης αποφάσεως παρεχομένη περίθαλψις υπολογίζεται βάσει των ισχυόντων τιμολογίων υγειονομικής περιθάλψεως του Υπουργείου Κοινωνικών Υπηρεσιών. 2.Αι κλινικαί εξετάσεις εκτελούνται άνευ οικονομικής επιβαρύνσεως του Δημοσίου ή των δικαιούχων, το δε τιμολόγιον των εργαστηριακών εξετάσεων ησφαλισμένων ΥΕΘΑ μειούται κατά ποσοστόν 20% υπέρ Δημοσίου δι’ έξοδα εργαστηρίων. Δια τους ησφαλισμένους του ΥΚΥ τούτο υπολογίζεται εις το ακέραιον. 3.Οι δικαιούχοι της παρούσης αποφάσεως απαλλάσσονται του προβλεπομένου ποσοστού συμμετοχής των ησφαλισμένων δια τα Δημόσια Νοσοκομεία εκ 10%, όπερ βαρύνει το Στρατιωτικόν Νοσοκομείον. 4.Το ημερήσιον νοσήλιον των λογαριασμών ενδονοσοκομειακής περιθάλψεως δια τους ησφαλισμένους ΥΕΘΑ μειούται κατά ποσοστόν 50% υπέρ Δημοσίου δια γενικά έξοδα, ήτοι διατροφήν, φάρμακα, ύδρευσιν, ηλεκτροφωτισμόν, θέρμανσιν κ.λ.π. Δια τους ησφαλισμένους εις ΥΚΥ τούτο υπολογίζεται εις το ακέραιον. 5.Οι νοσηλευόμενοι ως εσωτερικοί ασθενείς, δικαιούνται τροφής συμφώνως προς τα καθοριζόμενα υπό του τροφολογίου των Στρατιωτικών Νοσοκομείων. Άρθρ.4.-1.Αι εκ της παρεχομένης περιθάλψεως εισπράξεις, φέρονται εις τας Αποθέσεις του Νοσοκομείου υπό ιδίαν μερίδα «Πόροι Νοσηλείων». 2.Εκ των πραγματοποιουμένων εισπράξεων εκ νοσηλείων δικαιούχων του Υπουργείου Κοινωνικών Υπηρεσιών, κατατίθενται εις Δημόσιον Ταμείον: α)Ποσοστόν 50% επί λογαριασμών ενδονοσοκομειακής περιθάλψεως, δια γενικά έξοδα νοσηλείας. β)Ποσοστόν 20% επί λογαριασμών εργαστηριακών εξετάσεων, δι’ έξοδα εργαστηρίων. (Αντί για τη σελ. 730,05)  Σελ. 730,05(α) Τεύχος 770-Σελ. 5 Νοσηλεία Στρατιωτικών 36.Θ.γ.22 3.Τα καθαρά έσοδα, ήτοι μετά την έκπτωσιν των εις παρ. 2 και 4 του άρθρ. 3 της παρούσης αναφερομένων ποσοστών δια γενικά έξοδα, την κατάθεσιν των εις παρ. 2 του παρόντος άρθρου αναφερομένων ποσοστών, ως και την πληρωμήν τυχόν προσληφθησομένου προσωπικού δια την κάλυψιν αναγκών παροχής της ειρημένης περιθάλψεως, διατίθενται δια τον εκσυγχρονισμόν των Στρατιωτικών Νοσοκομείων, κατόπιν εισηγήσεως της ΔΥΤ και εγκρίσεως του ΑΣ, βάσει της εκχωρηθείσης οικονομικής αρμοδιότητος. 4.Παρέχεται εξουσιοδότησις δια την πρόσληψιν ελλείποντος    και       αναγκαιούντος       ιδιωτικού προσωπικού επί σχέσει εργασίας ιδιωτικού δικαίου, προβλεπομένου εις ΠΟΥ των ανωτέρω Νοσοκομείων, κατόπιν εγκρίσεως του Αρχηγείου Στρατού, κατά τας ισχυούσας διατάξεις «περί Οργανισμού Πολιτικού Προσωπικού ΥΕΘΑ» όπερ και θα μισθοδοτείται εις βάρος μερίδος «Πόροι Νοσηλείων». Άρθρ.5.-Έναρξις παροχής της κατά τας διατάξεις της παρούσης καθοριζομένης περιθάλψεως από 1.10.1976 καθ’  ην καταργούνται, αι: α)Φ.750 / 43 / 663204/ 21.3.74 ΥΕΘΑ /ΑΕΔ/ΑΣ/ ΔΥΓ/10ον (ΣΔΝΔΑ 23/74). β)Φ.750 / 55 / 289473/31.12.71 ΥΕΘΑ/ΑΕΔ/ΑΣ/ ΔΥΓ/10ον (ΣΔΝΔΑ 3/73). γ)Φ.750/170/751277/12.11.63 ΥΕΘΑ/ΓΕΣ/ΔΥΓ/ 5ον/111. 